Hugo, dux Burgundie, laudante ducissa Mathilde uxore sua, dedit in elemosynam ecclesie sancte Marie de Fonteneto, quicquid habebat apud Puteolum francum. Descendebat autem idem locus de dominio Grinionis castri, cujus ipse dux erat dominus. Hujus doni testes sunt: Tecelinus, archipresbiter Aiennaci, ubi et hoc actum est; Hugo Cavalgeia; Bartholomeus de Sombernum, Petrus de Escaloio, maior; Constantius, prepositus Maveli.